যুক্তরাষ্ট্র সরকার বিশ্বব্যাপী তীব্র প্রতিবাদ দেখে চলচ্চিত্রটির সমালোচনা ও দুঃখ প্রকাশ করেছে। কিন্তু এটি নিশ্চয়ই দু-একদিনের মধ্যে কিংবা অতিসংগোপনে তৈরি হয়নি। মার্কিন প্রশাসন সব জেনেশুনে নীরব নিষ্ক্রিয় ছিল এবং তাদের প্রশ্রয় ও অনুমোদন না থাকলে এমন একটি সাম্প্রদায়িক ও ঘৃণাত্মক ছায়াছবি নির্মাণ অসম্ভব বলে সহজেই মনে করা যায়। অন্তত প্রেসিডেন্ট নির্বাচনে মুসলিম ভোটারদের ভূমিকার দিকে তাকিয়ে হলেও প্রশাসনের ত্বরিত পদক্ষেপ নেয়া উচিত ছিল।